Vaivajai

Vaivajai (wai-wai, uaiuai) – indėnų tauta, gyvenanti Amazonijoje, Brazilijoje (Amazonės, Roraimos, Paros valst.) ir Gajanoje, daugiausia prie Esekvibo upės. Gajanoje gyvena ~200 vaivajų, tuo tarpu Brazilijoje ~2000. Kalba karibų šeimai priklausančia vaivajų kalba.

Išplitęs šamanizmas. Tikima, jog šamanas (yaskomo) gali atlikti sielos kelionę, kad pasitartų su dievybėmis, išpranašautų ateitį. Verčiasi medžiokle, žvejyba, miško gėrybių rinkimu.

Brazilijos indėnai
Gajanos indėnai
Karibai